b'\n_START_ARTICLE_\nSvin (underorden)\n_START_SECTION_\nAnatomi\n_START_PARAGRAPH_\nAnatomien af svin adskiller sig fra andre parrett\xc3\xa5ede hovdyr. For eksempel har de fort\xc3\xa6nder foroven i munden, hvilket giver mulighed for en ordentlig gennemtygning af f\xc3\xb8den. I mods\xc3\xa6tning hertil har andre hovdyr, fx geder eller hjorte, kun fort\xc3\xa6nder forneden, hvorved f\xc3\xb8den ikke tygges s\xc3\xa6rlig grundigt, men bliver n\xc3\xa6rmere slugt, hvorp\xc3\xa5 f\xc3\xb8den bearbejdes ved dr\xc3\xb8vtygning. Tilsvarende har de fleste parrett\xc3\xa5ede hovdyr firdelte maver, mens svin har en enkelt mave, hvilket tillader, at de \xc3\xa6der mange forskellige slags f\xc3\xb8de._NEWLINE_De fleste svin har t\xc3\xa6er i stedet for hove. De fleste parrett\xc3\xa5ede hovdyr har lange, slanke ben, mens svinene oftest har korte, tykke ben.'